नारदस्मृतिः/व्यवहारपदानि/दत्ताप्रदानिकम्
<table>		
		
<td><p>		
	दत्त्वा द्रव्यं असम्यग्यः पुनरादातुं इच्छति   ।दत्ताप्रदानिकं नाम तद्विवादपदं स्मृतम्  । । ४.०१  । ।	</p>
<td><p>		
	अदेयं अथ देयं च दत्तं चादत्तं एव च   ।व्यवहारेषु विज्ञेयो दानमार्गश्चतुर्विधः   । । ४.०२  । ।	</p>
<td><p>		
	तत्र ह्यष्टावदेयानि देयं एकविधं स्मृतम्  ।दत्तं सप्तविधं विद्याददत्तं षोडशात्मकम्  । । ४.०३  । ।	</p>
<td><p>		
	अन्वाहितं याचितकं आधिः साधारणं च यत् ।निक्षेपः पुत्रदारं च सर्वस्वं चान्वये सति   । । ४.०४  । ।	</p>
<td><p>		
	आपत्स्वपि हि कष्टासु वर्तमानेन देहिना   ।अदेयान्याहुराचार्या यच्चान्यस्मै प्रतिश्रुतम्  । । ४.०५  । ।	</p>
<td><p>		
	कुटुम्बभरणाद्द्रव्यं यत्किंचिदतिरिच्यते   ।तद्देयं उपहृत्यान्यद्ददद्दोषं अवाप्नुयात् । । ४.०६  । ।	</p>
<td><p>		
	पण्यमूल्यं भृतिस्तुष्ट्या स्नेहात्प्रत्युपकारतः   ।स्त्रीशुल्कानुग्रहार्थं च दत्तं दानविदो विदुः   । । ४.०७  । ।	</p>
<td><p>		
	अदत्तं तु भयक्रोध शोकवेगरुजान्वितैः   ।तथोत्कोचपरीहास व्यत्यासच्छलयोगतः   । । ४.०८  । ।	</p>
<td><p>		
	बालमूढास्वतन्त्रार्त मत्तोन्मत्तापवर्जितम्  ।कर्ता ममायं कर्मेति प्रतिलाभेच्छया च यत् । । ४.०९  । ।	</p>
<td><p>		
	अपात्रे पात्रं इत्युक्ते कार्ये चाधर्मसंहिते   ।यद्दत्तं स्यादविज्ञानाददत्तं तदपि स्मृतम्  । । ४.१०  । ।	</p>
<td><p>		
	गृह्णात्यदत्तं यो लोभाद्यश्चादेयं प्रयच्छति   ।अदत्तादायको दण्ड्यस्तथादेयस्य दायकः   । । ४.११  । ।	</p>